Այստեղ փաստորեն ճանապարհ պարզապես չի եղել: Ու անկախություն ձեռք բերելուց հետո թերեւս առաջին անգամ ոչ թե նորոգում էինք, այլ ուղղակի նոր ճանապարհ ենք կառուցել, ընդորում` այսպիսի ծավալների աշխատանք կատարելով: Ճանապարհի օրինակը բացառիկ է նաեւ այն առումով, որ շինարարությունն իրականացվեց շատ կարճ ժամկետներում: Մի քանի տարվա աշխատանք էր պահանջվում, պարզապես շինարարները գիշեր ցերեկ աշխատեցին. եւ խնդիր էր դրված աշխատանքներն ավարտել այս տարվա ընթացքում: Եվ ավարտեցինք: Տրամադրությունս բարձր է, կարծում եմ, տեսնում եք նաեւ ժողովրդի տրամադրությունը: